Държавен вестник, бр. 105, 2016 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  105
„(2) Залогодателят няма право да се раз-
порежда, нито повторно да залага заложена-
та ценна книга без съгласието на заложния 
кредитор.“
2. Алинея 4 се изменя така:
„(4) При залог на държавна ценна книга, 
същата се блокира по регистъра по чл. 35, 
ал. 1, т. 2 от Закона за държавния дълг или 
по съответните регистри по чл. 35, ал. 4 от 
същия закон, като при прехвърлянето є между 
регистрите действието на залога и на вписа-
ните обстоятелства относно залога се запазва. 
Редът, както и допълнителните изисквания 
при учредяването на залог върху държавна 
ценна книга се определят с наредбата по 
чл. 36, ал. 1 от Закона за държавния дълг.“
§ 13. В чл. 19а думите „т. 4“ се заменят 
с „т. 5“.
§ 14. В чл. 20 ал. 2 се изменя така:
„(2) Залогът на съвкупност преминава върху 
нейните елементи от момента на вписване на 
пристъпването към изпълнение. Преминава-
нето не засяга противопоставимите заложни 
права върху отделни елементи от съвкупността, 
възникнали преди вписване на пристъпването 
към изпълнение върху съвкупността, освен 
ако пристъпилият към изпълнение заложен 
кредитор е вписал по-рано залог върху отделни 
елементи от съвкупността.“
§ 15. В чл. 21 се правят следните изменения 
и допълнения:
1. В ал. 1 накрая се добавя „и за учредява-
нето на залога е необходимо решение, взето 
съгласно чл. 262п от Търговския закон“.
2. Алинея 3 се изменя така:
„(3) Договорът за залог на търговско пред-
приятие е противопоставим на трети лица, 
придобиващи права върху отделни активи на 
заложеното предприятие, когато е вписан и 
в съответния специален регистър, който се 
води за такива активи. Разпоредбите на чл. 7 
и чл. 8, ал. 3 и 4 се прилагат съответно.“
3. Създават се нови ал. 4 и 5:
„(4) Когато в търговското предприятие е 
включен недвижим имот, заложното право 
се разпростира и върху всички подобрения и 
приращения в имота, освен ако е уговорено 
друго.
(5) За преобразуване на залогодателя по реда 
на глава шестнадесета от Търговския закон 
се изисква съгласие на заложния кредитор, 
което подлежи на вписване.“
4. Досегашната ал. 4 става ал. 6 и в началото 
се добавя „Освен ако между далия съгласие 
за преобразуването заложен кредитор и за-
логодателя не е уговорено друго“.
5. Досегашната ал. 5 става ал. 7 и в началото 
се добавя „Освен ако между далия съгласие 
за преобразуването заложен кредитор и за-
логодателя не е уговорено друго“.
6. Досегашните ал. 6 и 7 стават съответно 
ал. 8 и 9.
§ 16. Член 22 се изменя така:
„Централен регистър на особените залози
Чл. 22. (1) Централният регистър на особе-
ните залози е електронна база данни, съдър-
жаща обстоятелства и актове, вписани или 
обявени по реда на този закон.
(2) Всяко вписване, заличаване или обявя-
ване се извършва в Централния регистър на 
особените залози по персонална партида на 
залогодателя в електронна форма, по която 
се прилагат заявленията и приложените към 
тях документи.
(3) Централният регистър на особените 
залози се води от Агенцията по вписванията 
към министъра на правосъдието, наричана 
по-нататък „агенцията“.“
§ 17. Член 23 се изменя така:
„Наредба
Чл. 23. (1) Министърът на правосъдието 
издава наредба за воденето, съхраняването 
и достъпа до Централния регистър на осо-
бените залози.
(2) В наредбата се определя съдържанието 
на заявленията, посочват се изчерпателно 
приложенията към тях за всеки вид вписване 
и заличаване съгласно изискванията на за-
кона, както и техническите изисквания към 
електронните документи.“
§ 18. Член 24 се изменя така:
„Публичност
Чл. 24. (1) Регистърът е публичен. Всеки 
може да иска и да извършва справка, както и 
да иска издаване на удостоверение за липсата 
или за наличието на вписано обстоятелство 
и за документите, въз основа на които са 
извършени вписванията.
(2) Всеки има право на свободен и безпла-
тен достъп до базата данни, съставляваща 
регистъра, и до електронния образ на доку-
ментите, въз основа на които са извършени 
вписванията и заличаванията.“
§ 19. Създава се чл. 24а:
„Справки и удостоверения
Чл. 24а. (1) Справките и удостоверенията 
могат да съдържат извлечение от Централ-
ния регистър на особените залози или копия 
от електронния образ на документите, въз 
основа на които са извършени вписванията, 
заличаванията или обявяванията.
(2) Справките са устни и писмени.
(3) Удостоверенията са официални доку-
менти.
(4) Копия от документи, съдържащи се 
в партидата на залогодател и заверени от 
длъжностните лица, имат силата на офици-
ални преписи.“
§ 20. В чл. 25 се правят следните изменения 
и допълнения:
1. В ал. 1 думите „за даването на справки“ 
се заменят със „за извършване на писмени 
справки“.